ddrg/super_eurlex huggingface dataset:
Forslag til RÅDETS FORORDNING (EF) Nr. ... om ændring af forordning (EØF) nr. 2392/86 om udarbejdelse af en fællesskabsfortegnelse over vindyrkningsarealer /* KOM/96/0044 ENDEL */



EF-Tidende nr. C 125 af 27/04/1996 s. 0050



Forslag til RÅDETS FORORDNING (EF) Nr. . . . af . . . om ændring af forordning (EØF) nr. 2392/86 om udarbejdelse af en fællesskabsfortegnelse over vindyrkningsarealer (96/C 125/26) RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2392/86 af 24. juli 1986 om udarbejdelse af en fællesskabsfortegnelse over vindyrkningsarealer (1), senest ændret ved forordning (EF) nr. 1549/95 (2), særlig artikel 4, under henvisning til forslag fra Kommissionen, og ud fra følgende betragtning: Foranstaltningerne i forordning (EØF) nr. 2392/86 bør være tilstrækkelig smidige til, at de kan tilpasses udviklingen i den fælles markedsordning for vin; de tekniske vanskeligheder i visse medlemsstater med indførelse af en fællesskabsfortegnelse over vindyrkningsarealer gør det nødvendigt at forlænge fristen i artikel 4 i forordning (EØF) nr. 2392/86 - UDSTEDT FØLGENDE FORORDNING: Artikel 1 I artikel 4, stk. 4, første afsnit, i forordning (EØF) nr. 2392/86 ændres datoen den 31. december 1996 til den 31. december 1998. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i . . . På Rådets vegne . . . (1) EFT nr. L 208 af 31. 7. 1986, s. 1. (2) EFT nr. L 148 af 30. 6. 1995, s. 37.
Forslag til RÅDETS FORORDNING (EF) Nr. . . .

af . . .

om fastsættelse for høståret 1996/97 af de månedlige forhøjelser af prisen for uafskallet ris (96/C 125/04)

96/0059 (CNS)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Ifølge artikel 3 i Rådets forordning (EF) nr. 3072/95 af 22. december 1995 om den fælles markedsordning for ris (1), fastsættes der månedlige forhøjelser af interventionsprisen;

ved fastsættelsen af størrelsen af de månedlige forhøjelser, bør der tages hensyn dels til lager- og renteomkostningerne ved oplagring af ris i Fællesskabet, dels til nødvendigheden af, at lagrene af ris afsættes efter markedsbehovene -

UDSTEDT FØLGENDE FORORDNING:

Artikel 1

For høståret 1996/97 udgør hver af de i artikel 3, stk. 2, i forordning (EF) nr. 3072/95 omhandlede månedlige forhøjelser 2,06 ECU/ton for interventionsprisen.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. september 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 329 af 30. 12. 1995, s. 18.
Forslag til RÅDETS FORORDNING (EF) Nr. . . .

af . . .

om fastsættelse for høståret 1996/97 af de månedlige forhøjelser af kornprisen (96/C 125/02)

96/0057 (CNS)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Ifølge artikel 3 i Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved forordning (EF) nr. 1863/95 (2), fastsættes der månedlige forhøjelser af interventionsprisen;

ved fastsættelsen af antallet og størrelsen af de månedlige forhøjelser og ved fastlæggelsen af den første måned, i hvilken disse finder anvendelse, bør der tages hensyn dels til lager- og finansieringsomkostningerne ved oplagring af korn i Fællesskabet og dels til nødvendigheden af, at afsætningen af kornlagrene tilpasses markedsbehovene;

i forbindelse med reformen af den fælles landbrugspolitik blev der bl.a. fastsat en enhedsinterventionspris for alle kornarter; denne pris er blevet fastsat på et stærkt reduceret niveau, som gennemføres i etaper; der bør tages hensyn hertil ved fastsættelsen af størrelsen af de månedlige forhøjelser;

den interventionspris, der gælder for majs og sorghum i juli, august og september, er interventionsprisen for maj måned i det foregående høstår, jf. artikel 3, stk. 3, i forordning (EØF) nr. 1766/92 -

UDSTEDT FØLGENDE FORORDNING:

Artikel 1

Uanset artikel 3, stk. 3, sidste afsnit, i forordning (EØF) nr. 1766/92 fastsættes for høståret 1996/97 nedenstående månedlige forhøjelser af den interventionspris, der gælder den første måned af høståret:

>TABELPOSITION>

Artikel 2

Denne forordning træder i kraft på tredjedagen efter offentliggørelsen i De Europæiske Fælleskabers Tidende.

Den anvendes fra høståret 1996/97.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 181 af 1. 7. 1992, s. 21.

(2) EFT nr. L 179 af 29. 7. 1995, s. 1.
Forslag til RÅDETS FORORDNING (EF) Nr. . . .

af . . .

om fastsættelse for produktionsåret 1996/97 af interventionsprisen for voksent kvæg (96/C 125/17)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. . . . (2), særlig artikel 6, stk. 2, andet afsnit,

under henvisning til forslag fra Kommissionen, og

ud fra følgende betragtning:

For produktionsåret 1996/97 bør der ske en bibeholdelse af den interventionspris, der for perioden fra 1. juli 1995 til 30. juni 1996 er fastsat i Rådets forordning (EØF) nr. 2068/92 af 30. juni 1992 om fastsættelse af interventionsprisen for voksent kvæg for perioden 1. juli 1993 til 30. juni 1996 (3) som ændret ved Kommissionens forordning (EF) nr. 456/94 (4) og (EF) nr. 2417/95 (5) for at tage hensyn til de agromonetære aspekter -

UDSTEDT FØLGENDE FORORDNING:

Artikel 1

For produktionsåret 1996/97 fastsættes interventionsprisen for slagtekroppe af handyr af kvalitet R3 i EF-handelsklasseskemaet for voksent kvæg som fastsat ved forordning (EØF) nr. 1208/81 (6), senest ændret ved forordning (EØF) nr. 1026/91 (7), til 347,5 ECU/100 kg slagtet vægt.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 148 af 28. 6. 1968, s. 24.

(2) Se side 29 i denne Tidende.

(3) EFT nr. L 215 af 30. 7. 1992, s. 58.

(4) EFT nr. L 57 af 1. 3. 1994, s. 50.

(5) EFT nr. L 248 af 14. 10. 1995, s. 39.

(6) EFT nr. L 123 af 7. 5. 1991, s. 3.

(7) EFT nr. L 106 af 26. 4. 1991, s. 2.
Forslag til RÅDETS FORORDNING (EF) Nr. . . .

af . . .

om ændring af forordning (EØF) nr. 2332/92 om mousserende vine fremstillet i Fællesskabet og af forordning (EØF) nr. 4252/88 om fremstilling og afsætning af hedvine produceret i Fællesskabet (96/C 125/24)

96/0075 (CNS)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtning:

Maksimumsindholdet af svovldioxid i mousserende vine og hedvine er fastsat i artikel 11 og 16 i Rådets forordning (EØF) nr. 2332/92 (1) og i artikel 6, stk. 2, i Rådets forordning (EØF) nr. 4252/88 (2), senest ændret ved forordning (EF) nr. 1547/95 (3), efter samme artikler forelægger Kommissionen inden den 1. april 1996 Rådet en rapport om dette indhold, eventuelt ledsaget af forslag; der bør være sammenhæng mellem de foreslåede foranstaltninger og andre foranstaltninger, Kommissionen skal udarbejde; ovennævnte frist bør derfor forlænges; det samme gælder fristerne, som er anført i artikel 4, stk. 2, i forordning (EØF) nr. 4252/88 -

UDSTEDT FØLGENDE FORORDNING:

Artikel 1

I forordning (EØF) nr. 2332/92 foretages følgende ændringer:

1) I artikel 11, stk. 3, ændres »1. april 1996« og »1. september 1996« til henholdsvis »1. april 1997« og »1. september 1997«.

2) I artikel 16, stk. 3, ændres »1. april 1996« og »1. september 1996« til henholdsvis »1. april 1997« og »1. september 1997«

Artikel 2

I forordning (EØF) nr. 4252/88 foretages følgende ændringer:

1) I artikel 4, stk. 2, ændres »1. april 1995« og »1. september 1995« til henholdsvis »1. april 1997« og »1. september 1997«.

2) I artikel 6, stk. 2, ændres »1. april 1996« og »1. september 1996« til henholdsvis »1. april 1997« og »1. september 1997«.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 231 af 13. 8. 1992, s. 1.

(2) EFT nr. L 373 af 31. 12. 1988, s. 59.

(3) EFT nr. L 148 af 30. 6. 1995, s. 35.
Forslag til RÅDETS FORORDNING (EF) Nr. . . .

af . . .

om ændring af forordning (EØF) nr. 3089/78 om fastsættelse af almindelige bestemmelser vedrørende støtte til forbruget af olivenolie (96/C 125/08)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EF) nr. . . . (2), særlig artikel 11, stk. 7,

under henvisning til forslag fra Kommissionen, og

ud fra følgende betragtning:

Artikel 11 i forordning nr. 136/66/EØF indeholder, siden den blev ændret ved forordning (EF) nr. . . ., ikke længere den betingelse, at der kun kan ydes forbrugsstøtte for olivenolie med oprindelse i Fællesskabet; det er derfor ikke mere nødvendigt at opretholde kontrollen af produktets EF-oprindelse og sikkerheden for overgang til fri omsætning af olivenolie, der er indført fra tredjelande; ved overgang til fri omsætning af olivenolie, som har oprindelse i Tunesien og indføres i forbindelse med et kontingent under en særlig ordning, skal der dog altid stilles sikkerhed, fordi der ved bestemmelsen af nedsat told for denne olie ikke er taget hensyn til den sikkerhed, der blev stillet tidligere for alle mængder olivenolie, som overgår til fri omsætning -

UDSTEDT FØLGENDE FORORDNING:

Artikel 1

I Rådets forordning (EØF) nr. 3089/78 (3), senest ændret ved forordning (EØF) nr. 3461/87 (4), foretages følgende ændringer:

1) I artikel 4, stk. 1, indledningen, udgår »er fremstillet i Fællesskabet, og som«.

2) I artikel 7, litra a) og b), udgår »med oprindelse i Fællesskabet«.

3) Artikel 9 affattes således:

»Artikel 9

Der stilles sikkerhed ved overgang til fri omsætning i Fællesskabet af olivenolie, henhørende under KN-kode 1509 10, der har oprindelse i Tunesien og indføres under en særlig ordning med mængdebegrænsning. Sikkerhedens størrelse svarer til den del af forbrugsstøtten, som emballeringsvirksomhederne får udbetalt for samme mængde olivenolie, og som er gældende ved afslutningen af toldformaliteterne i forbindelse med overgangen til fri omsætning.

Træffes der en afgørelse, som medfører en væsentlig ændring af forbrugsstøtten, kan Kommissionen dog fra datoen for nævnte afgørelse tilpasse sikkerhedens størrelse under hensyn til den pågældende ændring.

Sikkerheden frigives, så snart der fremlægges bevis for, at olivenolien ikke længere opfylder betingelserne for, at der kan ydes forbrugsstøtte eller produktionsrestitution, jf. artikel 20 i forordning nr. 136/66/EØF.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. 172 af 30. 9. 1966, s. 3025/66.

(2) Se side i 12 denne Tidende.

(3) EFT nr. L 369 af 29. 12. 1978, s. 12.

(4) EFT nr. L 329 af 20. 11. 1987, s. 1.
Forslag til RÅDETS FORORDNING (EF) Nr. . . .

af . . .

om fastsættelse for produktionsåret 1997 af basisprisen og den sæsonbestemte basispris for fårekød (96/C 125/19)

96/0070 (CNS)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), senest ændret ved forordning (EF) nr. . . . (2), særlig artikel 3, stk. 1. og 2,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Basisprisen skal fastsættes efter kriterierne i artikel 3, stk. 2, i forordning (EØF) nr. 3013/89;

ved fastsættelse af basisprisen for fårekroppe bør der tages hensyn til den fælles landbrugspolitiks mål; den fælles landbrugspolitik har navnlig til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsprodukter; disse hensyn fører til en fastsættelse af prisen for produktionsåret 1997 som anført i denne forordning;

de ugentlige sæsonbestemte beløb, der gælder for basisprisen, bør fastsættes på baggrund af den erfaring, der i produktionsårene 1991, 1992, 1993, 1994 og 1995 er indvundet med hensyn til privat oplagring -

UDSTEDT FØLGENDE FORORDNING:

Artikel 1

For produktionsåret 1997 fastsættes basisprisen for fårekød til 504,07 ECU/100 kg slagtet vægt.

Artikel 2

Den i stk. 1 omhandlede basispris sæsonbestemmes som anført i tabellen i bilaget til nærværende forordning.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes for produktionsåret 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 289 af 7. 10. 1989, s. 1.

(2) Se side 33 i denne Tidende.

BILAG

PRODUKTIONSÅRET 1997

>TABELPOSITION>
Forslag til RÅDETS FORORDNING (EF) Nr. . . .

af . . .

om ændring af forordning (EF) nr. 1442/88 om ydelse for produktionsårene 1988/89 til 1995/96 af præmier for endelig nedlæggelse af vinarealer (96/C 125/25)

96/0076 (CNS)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43;

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Tilskyndelsen til nedlæggelse af vinarealer ved ydelse af præmier som fastsat i Rådets forordning (EØF) nr. 1442/88 (1), senest ændret ved forordning (EØF) nr. 1548/95 (2), har bidraget til en sanering af vinmarkedet; der er dog stadigvæk visse marginale vinarealer tilbage, og det vil være hensigtsmæssigt at fremme nedlæggelsen heraf;

den nuværende ordning med præmier for endelig nedlæggelse af vinarealer bør forlænges, indtil reformen af den fælles markedsordning for vin er blevet vedtaget;

der bør foretages visse præciseringer med hensyn til bestemmelsen om, at der ikke kan ydes præmier for endelig nedlæggelse af arealer, for hvilke der tidligere er ydet omstruktureringsstøtte -

UDSTEDT FØLGENDE FORORDNING:

Artikel 1

I forordning (EØF) nr. 1442/88 foretages følgende ændringer:

1) Forordningens titel affattes således:

»om ydelse for produktionsårene 1988/89 til 1996/97 af præmier for endelig nedlæggelse af vinarealer«.

2) I artikel 1, stk. 1, ændres »i produktionsårene 1988/89 til 1995/96« til »i produktionsårene 1988/89 til 1996/97«.

3) I artikel 11 ændres »inden udgangen af produktionsåret 1993/94« til »tidligst den 31. juli 1997 og senest den 31. december 1998«.

4) I artikel 17a, stk. 3, ændres »den 31. december 1995« til »den 15. maj 1997«.

5) I artikel 20 indsættes følgende led:

»- artikel 3, litra e), for så vidt angår støttekriteriet og den periode, hvori støtten er blevet ydet, og som ikke kan være mindre end 15 år«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 132 af 28. 5. 1988, s. 3.

(2) EFT nr. L 148 af 30. 6. 1995, s. 36.
Forslag til RÅDETS FORORDNING (EF) Nr. . . .

af . . .

om fastsættelse for produktionsåret 1996/97 af visse sukkerpriser og af standardkvaliteten for sukkerroer (96/C 125/05)

96/0060 (CNS)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved forordning (EF) nr. 1101/95 (2), særlig artikel 2, stk. 3, artikel 3, stk. 4, og artikel 4, stk. 3,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Ved fastsættelse af sukkerpriserne bør der tages hensyn til målsætningerne for den fælles landbrugspolitik; den fælles landbrugspolitik har blandt andet til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer;

for at nå disse mål er det nødvendigt at fastsætte indikativprisen for sukker på et niveau, der særligt under hensyn til størrelsen af den heraf følgende interventionspris sikrer producenterne af sukkerroer og sukkerrør en rimelig indkomst uden derved at tilsidesætte forbrugernes interesser, og som er egnet til at opretholde en ligevægt mellem priserne på de vigtigste landbrugsvarer;

på grund af sukkermarkedets særlige forhold er handelen med sukker kun forbundet med forholdsvis begrænsede risici; forskellen mellem indikativpris og interventionspris kan derfor ved fastlæggelsen af interventionsprisen for sukker fastsættes forholdsvis lavt;

basisprisen for sukkerroer skal fastsættes under hensyn til interventionsprisen, til virksomhedernes indtægter fra salg af melasse, som kan ansættes til 7,61 ECU/100 kg, idet dette beløb er afledt af den pris på melasse, der er nævnt i artikel 14, stk. 2, i forordning (EØF) nr. 1785/81, og som kan ansættes til 8,21 ECU/100 kg, og til omkostningerne ved forarbejdning og levering til fabrik af sukkerroer, idet der gås ud fra et udbytte, der for Fællesskabets vedkommende kan anslås til 130 kg hvidt sukker pr. ton sukkerroer med 16 % sukkerindhold -

UDSTEDT FØLGENDE FORORDNING:

Artikel 1

1. Indikativprisen for hvidt sukker fastsættes til 66,50 ECU/l00 kg.

2. Interventionsprisen for hvidt sukker fastsættes til 63,19 ECU/100 kg for de områder i Fællesskabet, hvor der ikke er underskud.

Artikel 2

Den basispris for sukkerroer, der anvendes i Fællesskabet fastsættes til 47,67 ECU/ton, leveret ved samlestation.

Artikel 3

Sukkerroer af standardkvalitet har følgende egenskaber:

a) sund sædvanlig handelskvalitet

b) 16 % sukkerindhold ved modtagelsen.

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes for produktionsåret 1996/97.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 177 af 1. 7. 1981, s. 4.

(2) EFT nr. L 110 af 17. 5. 1995, s. 1.
Ændret forslag til RÅDETS DIREKTIV om anvendelse af udlejningskøretøjer uden fører til godstransport ad landevej /* KOM/96/0115 ENDEL - SYN 95/0012 */



EF-Tidende nr. C 162 af 06/06/1996 s. 0009



Ændret forslag til Rådets direktiv om anvendelse af udlejningskøretøjer uden fører til godstransport ad landevej (1) (96/C 162/06) (Tekst af betydning for EØS) KOM(96) 115 endelig udg. - 95/0012(SYN) (Forelagt af Kommissionen i henhold til EF-traktatens artikel 189 A, stk. 2, den 25. marts 1996) OPRINDELIGT FORSLAG ÆNDRET FORSLAG Artikel 7 bliver til Artikel 8 Artikel 8 bliver til Artikel 9 Artikel 9 bliver til Artikel 10 Artikel 10 bliver til Artikel 11 Artikel 11 bliver til Artikel 12 (1) EFT nr. C 80 af 1. 4. 1995, s. 9.
Forslag til Rådets forordning (EF) om en tillægspræmie til fårekødsproducenterne i ikke-ugunstigt stillede områder i Irland og Det Forenede Kongerige for Nordirlands vedkommende (96/C 159/06) KOM(96) 152 endelig udg. - 96/0102(CNS)

(Forelagt af Kommissionen den 15. april 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

I henhold til artikel 5 i Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), senest ændret ved forordning (EF) nr. 1265/95 (2), ydes der en præmie i det omfang, det er nødvendigt til udligning af et eventuelt indkomsttab, som fårekødsproducenterne i Fællesskabet har lidt; indkomsttabet beregnes på grundlag af forskellen mellem den gennemsnitlige EF-markedspris og basisprisen;

i Irland og Nordirland er priser og produktionsomkostninger sidst på foråret normalt forholdsvis høje; sidst på foråret 1995 var priserne der, især på grund af en unormal forsyningssituation, usædvanligt lave, og som følge deraf faldt producenternes indtægter brat; de pågældende producenter befinder sig hovedsagelig uden for de ugunstigt stillede områder;

moderfårspræmien er ikke stor nok til at give disse producenter kompensation;

forordning (EØF) nr. 3013/89 giver ikke mulighed for at afhjælpe denne meget vanskelige og usædvanlige situation; der bør derfor fastsættes en tillægspræmie, som begrænses til de berørte producenter i de anførte områder og til produktionsåret 1995 -

UDSTEDT FØLGENDE FORORDNING:

Artikel 1

I Irland og Det Forenede Kongerige for Nordirlands vedkommende i andre områder end dem, der omhandles i artikel 3, stk. 3, 4 og 5, i direktiv 75/268/EØF, udbetales en tillægspræmie på 6,5 ECU pr. moderfår til producenterne for produktionsåret 1995.

Denne tillægspræmie ydes på samme betingelser som den, der er fastsat for ydelse af 1995-præmien til fåre- og gedekødsproducenter.

Artikel 2

Kommissionen fastsætter om nødvendigt gennemførelsesbestemmelser til denne forordning efter proceduren i artikel 30 i forordning (EØF) nr. 3013/89.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 289 af 7. 10. 1989, s. 1.

(2) EFT nr. L 123 af 3. 6. 1995, s. 1.